b'\n_START_ARTICLE_\nStratopedarches\n_START_PARAGRAPH_\nStratopedarch\xc4\x93s (starogr\xc5\xa1ko \xcf\x83\xcf\x84\xcf\x81\xe1\xbe\xb0\xcf\x84\xce\xbf\xcf\x80\xce\xb5\xce\xb4-\xce\xac\xcf\x81\xcf\x87\xce\xb7\xcf\x82 \xe2\x80\x93 poveljnik ali gospodar tabora) je bil od 1. stoletja pr. n. \xc5\xa1t. gr\xc5\xa1ki naziv visokega voja\xc5\xa1kega poveljnika. V Bizantinskem cesarstvu se je pretvoril v uradni\xc5\xa1ki naziv in nazadnje v \xc4\x8dastni naslov.\n_START_SECTION_\nZgodovina\n_START_PARAGRAPH_\nIzraz stratopedarh se je prvi\xc4\x8d pojavil v poznem 1. stoletju pr. n. \xc5\xa1t. na helenisti\xc4\x8dnem Bli\xc5\xbenjem vzhodu. Njegov nastanek ni jasen. Na nekaterih napisih se je uporabljal kot prevod za takratni rimski legionarski polo\xc5\xbeaj praefectus castrorum \xe2\x80\x93 prefekt tabora. Od 1. stoletja n. \xc5\xa1t. se je uporabljal, \xc4\x8deprav redko, v \xc5\xa1ir\xc5\xa1em smislu za generale, se pravi kot sopomenka za nekdanjega stratega. V Svetem pismu (Apostolska dela 28:16) se uporablja za pretorijanskega prefekta, se pravi poveljnika tabora in garnizije pretorijanske garde v Rimu, zgodovinar Evzebij pa pi\xc5\xa1e o \xc2\xbbstratopredarhu, ki ga Rimljeni imenujejo dux\xc2\xab._NEWLINE_V srednjem bizantinskem obdobju (9.-12. stoletje) se je pojavil naziv stratopedon, ki se je nana\xc5\xa1al bolj na vojsko na pohodu kot na voja\xc5\xa1ki tabor, naziv stratopedarch\xc4\x93s pa se je za\xc4\x8del uporabljati za vrhovnega poveljnika. Izraz je dobil tehni\xc4\x8dni pomen leta 967, ko je cesar Nikifor II. Fokas (vladal 963-969) za stratopedarha imenoval evnuha Petra preden ga je poslal z vojsko v Kilikijo. Oikominidisov Taktikon, ki je bil napisan nekaj let kasneje, ka\xc5\xbee na obstoj dveh stratopedarhov: enega za Vzhod (Anatolija) in enega za Zahod (Balkan). Z vzporejanjem dveh stratopedarhov z dvema domestikoma \xc5\xa1ol je Oikominidisa pripeljal do sklepa, da je bilo mesto stratopedarha uvedeno kot zamenjava za mesto domestika, ki jo bilo razervirano za evnuhe. V 11. in 12. stoletju za tako ureditev ni ve\xc4\x8d dokazov. Stratopedarh je postal eden od uradnih naslovov vrhovnih poveljnikov bizantinske armade, kar je razvidno s \xc5\xa1tevilnih pe\xc4\x8datov._NEWLINE_Okoli leta 1255 je cesar Teodor II. Laskaris (vladal 1254-1258) za svojega glavnega ministra in zaupnika Jurija Muzalona uvedel naslov megas stratopedarch\xc4\x93s (veliki poveljnik tabora). Psevdo-Kodinova Knjiga uradnikov, napisana sredi 14. stoletja, uvr\xc5\xa1\xc4\x8da megas stratopedarch\xc4\x93sa na sedmo mesto za cesarjem in med pr\xc5\x8dtostrat\xc5\x8drja in megas primmik\xc4\x93riosa. Kodin trdi, da je bil zadol\xc5\xbeen za oskrbovanje armade in imel \xc5\xa1tiri podrejene stratopedarhe: monokaballoi (\xce\xbc\xce\xbf\xce\xbd\xce\xbf\xce\xba\xce\xac\xce\xb2\xce\xb1\xce\xbb\xce\xbb\xce\xbf\xce\xb9, konjenik) za konjenico, tzangratores (\xcf\x84\xce\xb6\xce\xb1\xce\xb3\xce\xb3\xcf\x81\xce\xac\xcf\x84\xce\xbf\xcf\x81\xce\xb5\xcf\x82, samostrelec), tzak\xc5\x8dnes (Tzakones) za Cakone, pala\xc4\x8dno stra\xc5\xbeo, prvotno sestavljeno iz mornari\xc5\xa1kih pe\xc5\xa1akov, in mourtatoi (\xce\xbc\xce\xbf\xcf\x85\xcf\x81\xcf\x84\xce\xac\xcf\x84\xce\xbf\xce\xb9), ki jih Kodin opisuje kot pala\xc4\x8dno stra\xc5\xbeo, vendar njihova vloga ni jasna. V obdobju Paleologov je bil naslov [megas] stratopedarch\xc4\x93s kjub temu najverjetneje zgolj dvorni naslov, ki ni bil nujno pomenil voja\xc5\xa1kega poveljnika.'